stanford-oval/wikipedia huggingface dataset:
ประเทศฟีจี
การแบ่งเขตการปกครอง > ภาคกลาง (ซูวา)

จังหวัดไนทาซิลิ  1,666 ตารางกิโลเมตร
จังหวัดนาโมซิ        570 ตารางกิโลเมตร
จังหวัดเรมา           272 ตารางกิโลเมตร
จังหวัดเซรัว           830 ตารางกิโลเมตร
จังหวัดไทเลวู         755 ตารางกิโลเมตร
การแบ่งเขตการปกครอง > ภาคเหนือ (ลาบาซา)

จังหวัดบัว           1,379 ตารางกิโลเมตร
จังหวัดคากัวเดรฟ  2,816 ตารางกิโลเมตร
จังหวัดมาคัวตา     2,008 ตารางกิโลเมตร
การแบ่งเขตการปกครอง > ภาคตะวันออก (เลวูกา)

จังหวัดคาดาวู    478 ตารางกิโลเมตร
จังหวัดเลา        487 ตารางกิโลเมตร
จังหวัดลาไมวีตี   411 ตารางกิโลเมตร
การแบ่งเขตการปกครอง > ภาคตะวันตก (เลาโตกา)

จังหวัดบา           2,634 ตารางกิโลเมตร
จังหวัดนาดรอกา-นาโวซา 2,385 ตารางกิโลเมตร
จังหวัดรา            1,341 ตารางกิโลเมตร
(*) เกาะโรตูมา 46 ตารางกิโลเมตร
เศรษฐกิจ > โครงสร้าง

ปัจจุบันอุตสาหกรรมสิ่งทอและเสื้อผ้าของฟีจียังไม่ฟื้นตัวเต็มที่ เนื่องจากประเทศคู่ค้าสำคัญเช่น สหรัฐอเมริกา ประเทศออสเตรเลีย และประเทศนิวซีแลนด์มีการนำเข้าลดลง นอกจากสินค้าประเภทเสื้อผ้าและสิ่งทอแล้ว ฟีจียังมีเหมืองแร่ทองคำ ซึ่งเป็นอุตสาหกรรม ที่มีความผันแปรตามราคาทองคำโลกค่อนข้างสูง ผลผลิตจากเหมืองทองคำ มีจำนวน 119,767 ออนซ์ ในปี พ.ศ. 2545 นอกจากนี้แล้ว ฟีจียังส่งออกน้ำดื่มบรรจุขวดไปยังสหรัฐฯ อีกด้วย โดยอาศัยชื่อเสียงของฟีจีเรื่องการมีแหล่งน้ำธรรมชาติที่สะอาด
โครงสร้างพื้นฐาน > คมนาคม และ โทรคมนาคม > การคมนาคม

ท่าอากาศยานนานาชาตินาดีเป็นท่าอากาศยานที่ใหญ่ที่สุดของประเทศฟีจี อยู่ห่างจากตัวเมืองนาดีไปทางเหนือ 9 กิโลเมตร ท่าอากาศยานนานาชาติเนาโซรีอยู่ห่างจากตัวเมืองซูวาไปทางตะวันออกเฉียงเหนือ 23 กิโลเมตร และให้บริการสายการบินในประเทศเป็นหลัก Airports Fiji Limited (AFL) เป็นผู้ดำเนินงานท่าอากาศยาน 15 ท่าอากาศยานของหมู่เกาะฟีจี ได้แก่ ท่าอากาศยานนานาชาตินาดี ท่าอากาศยานนานาชาติเนาโซรี และท่าอากาศยานในเกาะรอบ ๆ อีก 13 ท่าอากาศยาน สายการบินหลักของฟีจีก่อนหน้านี้รู้จักกันในชื่อแอร์แปซิฟิกแต่ปัจจุบันเปลี่ยนชื่อเป็นฟีจีแอร์เวย์ ฟีจีแอร์เวย์ยังเป็นสายการบินแม่ของฟีจีลิงก์อีกด้วย
ประชากรศาสตร์

ประกอบด้วยชาวฟีจี ร้อยละ 51 ส่วนอีกร้อยละ 44 เป็นชาวฟีจีเชื้อสายอินเดีย
ชาวฟีจีส่วนใหญ่นับถือศาสนาคริสต์นิกายโรมันคาทอลิก ร้อยละ 85% รองลงมานับถือศาสนาอิสลาม,  ศาสนาคริสต์นิกายโปรเตสแตนต์, และศาสนาคริสต์นิกายฟีจีออร์โธดอกซ์ ร้อยละ 52% ศาสนาฮินดู ร้อยละ 14 % ศาสนาซิกข์ 0.9% และไม่นับถือศาสนา ร้อยละ 5 % ตามลำดับ
แหล่งข้อมูลอื่น > รัฐบาล

เว็บไซต์ทางการรัฐบาลฟีจี เก็บถาวร 2020-12-08 ที่ เวย์แบ็กแมชชีน
Chief of State and Cabinet Members
Fiji Bureau of Statistics
แหล่งข้อมูลอื่น > ข้อมูลทั่วไป

Geologic Map
Wikimedia Atlas of Fiji
ดูข้อมูลทางภูมิศาสตร์ที่เกี่ยวข้องกับ ประเทศฟีจี ที่โอเพินสตรีตแมป
Fiji. The World Factbook. Central Intelligence Agency.
Fiji at UCB Libraries GovPubs
ประเทศฟีจี ที่เว็บไซต์ Curlie
Fiji profile from the BBC News
18°S 179°E﻿ / ﻿18°S 179°E﻿ / -18; 179
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศิลปิน:  KulturNav 
ประชาชน:  Trove  รัฐสภาสหราชอาณาจักร 
อื่น ๆ:  NARA  IdRef 
แผนที่ประเทศฟีจี
แผนที่ภูมิประเทศบริเวณเกาะหลัก
พระพุทธรูปหรงเซี่ยน

พระใหญ่หรงเซี่ยน ภาพถ่ายปี 2014
พระใหญ่หรงเซี่ยน (จีนตัวย่อ: 荣县大佛; จีนตัวเต็ม: 榮縣大佛; พินอิน: Róngxìan Dàfó; หรงเซี่ยนต้าฝอ) เป็นพระพุทธรูปความสูง 36.7 เมตร (120 ฟุต) สร้างจากการแกะสลักเข้าไปในหน้าผาหิน สร้างขึ้นประมาณปี ค.ศ. 817 ในสมัยราชวงศ์ถัง ตั้งอยู่ห่างไป 90 กิโลเมตรทางตะวันออกของพระใหญ่เล่อซาน ตั้งอยู่ทางเหนืของหรงเซี่ยน มณฑลเสฉวน ประเทศจีน ถือเป็นรูปปั้นที่สูงที่สุดในสมัยก่อนปัจจุบันเป็นอันดับสอง รองจากพระใหญ่เล่อซาน
พระพุทธรูปเริ่มสลักในประมาณปี ค.ศ. 817 โดยพระสงฆ์จีน โดยภายในองค์พระมีการสร้างระบบระบายน้ำเพื่อระบายน้ำฝนซึ่งยังคงทำงานจนถึงปัจจุบัน ด้านหน้าขององค์พระมีโครงสร้างทำจากไม้ความสูงสิบชั้น ปรากฏหลักฐานการกล่าวถึงพระใหญ่ในบันทึกของชาวตะวันตกย้อนไปได้ถึงปลายทศวรรษ 1870 ในบันทึกของ เอ็ดเวิร์ด ค็อลเบิร์น บาเบอร์ ได้รับคำบอกเล่าถึงพระใหญ่องค์นี้จากนักเดินทางชาวรัสเซียคนหนึ่ง กระนั้น ชาวตะวันตกคนแรกที่เดินทางมายังพระใหญ่และบันทึกไว้เป็นครั้งแรกอยู่ในปี 1910 ซึ่งคือ รอเจอร์ สปราก (Roger Sprague) จากมหาวิทยาลัยอเมริกัน เขาบันทึกว่าลักษณะของพระใหญ่ที่นี่คล้ายกันกับที่เล่อซาน มีลักษณะประทับนั่งแบบ "ยุโรป ไม่ใช่ขัดสมาธิแบบที่นิยมพบในพระพุทธรูปองค์อื่น ๆ"
ข้อมูลจากซินหวาระบุว่าพระใหญ่เล่อซาน พระใหญ่หรงเซี่ยน ตลอดจนมรดกวัฒนธรรมอื่น ๆ ในภูมิภาค ประสบปัญหาการเสื่อมสภาพจากสภาพอากาศ มลภาวะ ตลอดจนปริมาณนักท่องเที่ยวมหาศาล
พระพุทธรูปนี้แสดงรูปพระศรีอาริย์ประทับนั่ง ตัววัดที่ประดิษฐานพระพุทธรูปนี้มีขนาด 80,000 ตารางกิโลเมตร ส่วนตัววัดที่ล้อมรอบพระพุทธรูปมีขนาด 2000 ตารางเมตร
โรงพิมพ์วัดเกาะ

โรงพิมพ์วัดเกาะ หรือ โรงพิมพ์ราษฎร์เจริญ เป็นโรงพิมพ์ที่มีชื่อเสียงในการพิมพ์เรื่องจักร ๆ วงศ์ ๆ  และนิทานพื้นบ้าน ได้รับความนิยมอย่างแพร่หลายในช่วงสมัยพระบาทสมเด็จพระจุลจอมเกล้าเจ้าอยู่หัว จนเรียกขานประเภทหนังสือเหล่านี้ว่า วรรณกรรมวัดเกาะ แม้จะจัดพิมพ์โดยโรงพิมพ์อื่น บนหน้าปกของหนังสือมีคำขวัญเชิญชวนว่า "ยี่สิบห้าสตางค์ต่างรู้ท่านผู้ซื้อ ร้านหนังสือหน้าวัดเกาะเพราะหนักหนา.."
ประวัติ

โรงพิมพ์วัดเกาะตั้งอยู่บริเวณหน้าวัดเกาะหรือวัดสัมพันธวงศารามวรวิหาร ลักษณะโรงพิมพ์เป็นตึกแถวคูหาเดียว ซึ่งตอนนี้คือบ้านเลขที่ 472
จุดกำเนิดของโรงพิมพ์วัดเกาะเกิดจากแต่เดิมนั้น แซมมวล เจ. สมิธ (ครูสมิธ) มิชชันนารีอเมริกันในสมัยรัชกาลที่ 4 ตั้งโรงพิมพ์บุกเบิกการพิมพ์หนังสือวรรณคดีไทยออกขาย แต่ต่อมาถูกศาลกงสุลว่าผิดวิสัยมิชชันนารีที่พิมพ์หนังสือประโลมโลกนิทานจักร ๆ วงศ์ ๆ จนถึงเข้าขั้นโป๊ อย่างขุนช้างขุนแผนตอนเข้าห้องมีบทสังวาส จนทำให้ต้องหยุดพิมพ์หนังสือประเภทนี้ไป จึงได้ขายต้นฉบับให้คนอื่นเอาไปพิมพ์ต่อ มีผู้รุมซื้อไปจนเกลี้ยง
นายสิน ลมุลทรัพย์ (บางครั้งเรียก สิงห์) เกิดเมื่อ พ.ศ. 2393 เป็นชาวจังหวัดสิงห์บุรีที่เข้ามาเปิดร้านขายเครื่องแก้วอยู่แถววัดเกาะ ได้รับหนังสือของครูสมิธมาวางขายด้วย ต่อมาซื้อเรื่องจากครูสมิธแล้วตั้งโรงพิมพ์ พิมพ์เองขายเอง โดยตั้งโรงพิมพ์ เมื่อ พ.ศ. 2432
โรงพิมพ์อยู่ในตึกแถวอีกแห่งลึกเข้าไปในตรอกสะพานญวน ต่อมาย้ายไปตรอกจันทน์เมื่อ พ.ศ. 2510 เลิกกิจการช่วง พ.ศ. 2520
ลักษณะงานพิมพ์

แม้งานที่ตีพิมพ์จะมีความหลากหลายตั้งแต่นิทานพื้นบ้าน วรรณคดี พงศาวดารจีน ชาดก สุภาษิตคำสอน ตำราประเภทต่าง ๆ แต่งานที่พิมพ์ออกมาจำนวนมากนั้นเป็นเรื่องจักร ๆ วงศ์ ๆ เช่น ไกรทอง ปลาบู่ทอง โสนน้อยเรือนงาม พระรถเมรี พระสุธน มโนราห์ นางอุทัย และแก้วหน้าม้า เป็นต้น โดยส่วนใหญ่อยู่ในรูปแบบร้อยกรองประเภทกลอนหรือกาพย์ แต่พิมพ์เรียงบรรทัดเหมือนร้อยแก้ว
รูปเล่มเป็นแบบหนังสือฝรั่ง เข้าเล่มเป็นสมุดขนาด 8 หน้ายกพิเศษในตอนต้น และเปลี่ยนเป็นเป็น 16 หน้ายกในภายหลัง พิมพ์ด้วยกระดาษปอนด์และกระดาษปรูฟ หน้าแรกมักสรุปเรื่องย่อแล้วจึงเข้าเรื่อง หากไม่ใช่เรื่องจักร ๆ วงศ์ ๆ จะจบในเล่ม ส่วนเรื่องจักร ๆ วงศ์ ๆ จะแบ่งเป็นเล่มเล็ก ๆ หลายเล่มต่อหนึ่งเรื่อง
ผลกระทบ

วรรณกรรมวัดเกาะได้รับการนำไปทำเป็นละครชาตรี เพลงทรงเครื่อง ละครต่าง ๆ จนเมื่อเข้าสู่ยุควิทยุและโทรทัศน์ ก็ได้นำวรรณกรรมวัดเกาะไปปรับไปจัดแสดงเช่นกัน เป็นละครจักร ๆ วงศ์ ๆ
อ็อทโท ฟ็อน ฮาพส์บวร์ค

อ็อทโท ฟ็อน ฮาพส์บวร์ค (เยอรมัน: Otto von Habsburg) พระนามเต็ม ฟรันทซ์ โยเซ็ฟ อ็อทโท โรแบร์ท มารีอา อันโทน คาร์ล มัคส์ ไฮน์ริช ซิคส์ทุส ซาเวอร์ เฟลิคส์ เรนาทุส ลูทวิช กาเอทาน พีอุส อิกนาทซีอุส แห่งออสเตรีย มกุฎราชกุมารแห่งออสเตรียและฮังการี  (Franz Joseph Otto Robert Maria Anton Karl Max Heinrich Sixtus Xaver Felix Renatus Ludwig Gaetan Pius Ignatius von Österreich, Kronprinz von Österreich und Ungarn) ทรงเป็นประมุขแห่งราชวงศ์ฮาพส์บวร์คแห่งออสเตรีย ฮังการี เช็กเกีย โครเอเชีย สโลวีเนีย สโลวาเกีย และบอสเนียและเฮอร์เซโกวีนา เป็นโอรสองค์ใหญ่ในจักรพรรดิคาร์ลที่ 1 แห่งออสเตรีย-ฮังการี กับจักรพรรดินีซีตา พระองค์ทรงเป็นอดีตสมาชิกรัฐสภายุโรป สมาคมคริสเตียนแห่งบาวาเรีย
พระราชประวัติ > ขณะทรงพระเยาว์

อ็อทโท ฟ็อน ฮาพส์บวร์ค เป็นพระโอรสองค์ใหญ่ในจักรพรรดิคาร์ลที่ 1 และจักรพรรดินีซีตา (นามเดิม: เจ้าหญิงซีตาแห่งบูร์บง-ปาร์มา) พระราชสมภพเมื่อ 20 พฤศจิกายน 1912 ณ วิลล่าวอร์ทอลล์ซ ในไรเชอเนา จักรวรรดิออสเตรีย พระองค์ทรงเข้าพิธีจุ่มศีลเมื่อ 25 พฤศจิกายน โดยพระคาร์ดินัลอาร์ชบิชอปแห่งเวียนนา บิดาทูนหัวคือพระอัยกาของพระองค์ จักรพรรดิฟรันทซ์ โยเซ็ฟที่ 1 แห่งออสเตรีย (แทนพระองค์ อาร์ชดยุกฟรันทซ์ แฟร์ดีนันด์แห่งออสเตรีย-เอสต์) ส่วนมารดาทูนหัวคือ พระอัยกีของพระองค์ เจ้าหญิงมาเรีย แอนโตเนียแห่งโปรตุเกส
เมื่อวันที่ 21 พฤศจิกายน 1916 พระอัยกาของพระองค์เสด็จสวรรคต ทำให้พระบิดาของพระองค์ทรงเถลิงวัลย์ราชสมบัติเป็นจักรพรรดิคาร์ลที่ 1 ทำให้พระองค์ทรงเป็นมกุฎราชกุมารแห่งออสเตรีย-ฮังการี แต่เมื่อปี 1918 ซึ่งเป็นจุดจบของสงครามโลกครั้งที่ 1 ราชวงศ์ถูกล้มล้าง ทำให้เกิดสาธารณรัฐออสเตรีย และสาธารณรัฐฮังการีขึ้น ทำให้ราชวงศ์จำต้องลี้ภัยไปอยู่ต่างแดน แต่เมื่อประเทศฮังการีได้สถาปนาเป็นราชอาณาจักรอีกครั้งหนึ่ง แต่ไม่มีราชวงศ์มาเป็นองค์พระประมุข ทำให้มิกโลช โฮร์ตี เป็นผู้สำเร็จราชการแทนจนถึงปี 1944 ทำให้ฮังการีเป็นราชอาณาจักรโดยปราศจากพระมหากษัตริย์
ช่วงเวลาการลี้ภัย

ราชวงศ์ได้ใช้เวลาของการลี้ภัยที่ประเทศสวิตเซอร์แลนด์และเกาะมาไดร่าของประเทศโปรตุเกสซึ่งเกาะนี้เป็นสถานที่ที่จักรพรรดิคาร์ลที่ 1 พระบิดาเสด็จสรรคตกระทันหันเมื่อวันที่ 1 เมษายน 1922 ทำให้พระองค์ทรงต้องสืบสันตติวงศ์ต่อจากพระราชบิดา ซึ่งในขณะนั้นมีพระชนมายุแค่ 10 พรรษาเท่านั้น ในขณะนั้นทางรัฐบาลออสเตรียได้ประกาศขับไล่ราชวงศ์ฮาพส์บวร์คและทำการยึดทรัพย์สินของราชวงศ์มาเป็นสมบัติของชาติ โดยเรียกเหตุการณ์นั้นว่า ฮับส์บูร์เกอร์เกเซตซ์ (Habsburgergesetz) เมื่อวันที่ 3 เมษายน 1919
พระองค์ทรงสำเร็จการศึกษาจากมหาวิทยาลัยคาทอลิกลอยเวน ประเทศเบลเยี่ยม โดยพระองค์ทรงศึกษาภาควิชาสังคมศาสตร์ และ รัฐศาสตร์
ช่วงเวลาการต่อต้านนาซี

ในช่วงสงครามโลกครั้งที่ 2 อ็อทโท ฟ็อน ฮาพส์บวร์ค ทรงใช้ชีวิตส่วนใหญ่ในกรุงวอชิงตัน ดี.ซี. สหรัฐอเมริกา หลังจากทรงลี้ภัยจากประเทศเบลเยี่ยมและประเทศฝรั่งเศสกับพระราชมารดา และพระบรมวงศานุวงศ์พระองค์อื่นๆ  โดยที่พระญาติของพระองค์ เจ้าชายแมกซ์ ดยุกแห่งโฮเฮนเบอร์ก และเจ้าชายเออเนสต์แห่งโฮเฮนเบอร์กทรงถูกจับกุมในกรุงเวียนนา โดยคณะรัฐประหารและถูกนำไปที่ศูนย์บัญชาการจนถึงสงครามสิ้นสุดลง ส่วนพระบรมวงศานุวงศ์อื่นๆก็เสด็จลี้ภัย หวังจะพึ่งพาประเทศพันธมิตรเช่น เบลเยี่ยม และฝรั่งเศส แต่เมื่อฝรั่งเศสถูกคุกคาม ราชวงศ์ก็เป็นอันต้องลี้ภัยไปยังประเทศโปรตุเกส โดยมีอริสติเดส เด ซลซา เมนเดส หนึ่งในคณะทูตของโปรตุเกสประจำเมืองบอร์ดูกซ์ ให้การช่วยเหลือ ในความเป็นผู้รักชาติอย่างแรงกล้าของพระองค์ พระองค์ทรงต่อต้านและขับไล่ทหารนาซีอย่างรุนแรงเมือ่ปีพ.ศ. 2481 หลังจากสงคราม พระองค์ทรงใช้ชีวิตส่วนใหญ่ที่ประเทศฝรั่งเศสและประเทศสเปน
แนวโน้มการหวนคืนครองบัลลังก์

เมื่อวันที่ 12 พฤศจิกายน 2017 มีบุคคลบางกลุ่มได้จัดให้มีการชุมนุมเรียกร้องการฟื้นฟูสถาปนา พระราชวงศ์ออสเตรีย-ฮังการี ขึ้น ณ กรุงบูดาเปสต์ ประเทศฮังการี เมื่อเวลา 9 นาฬิกา ต่อมาเวลา 18 นาฬิกาที่กรุงเวียนนา ก็มีการชุมนุมเรียกร้องให้มีการฟื้นฟูสถาปนาพระราชวงศ์ให้กลับมาครองบัลลังก์ และยังเรียกร้องให้มีการเปลี่ยนแปลงระบอบการปกครองในออสเตรีย และฮังการีอีกด้วย การชุมนุมนี้มีขึ้น ณ ใจกลางกรุงเวียนนา โดยมีหัวข้อชุมนุมเรียกร้องเป็นภาษาเยอรมันว่า 89 Jahre Republik Sind Genug! แปลเป็นภาษาอังกฤษได้ว่า 89 Years are enough for the Republic: 89 ปี...มากพอแล้วสำหรับการเป็นสาธารณรัฐ การชุมนุมของบุคคลบางกลุ่มในทั้ง 2 ประเทศนี้ ทำให้มีการประชุมอย่างเร่งด่วนในรัฐสภาทั้งในออสเตรียและฮังการี และประธานาธิบดีของทั้ง 2 ประเทศต่างได้หารือกันอีกด้วย อย่างไรก็ดี ไม่ปรากฏว่าการชุมนุมดังกล่าวส่งผลกระทบหรือก่อให้เกิดการเปลี่ยนแปลงสถานะเดิมที่เป็นรูปธรรมใดๆ ทั้งสิ้น หลังจากเวลาผ่านไปกว่า 3 ปีเศษภายหลังการชุมนุมดังกล่าว ทั้งสาธารณรัฐออสเตรียและฮังการีต่างยังคงยึดมั่นในระบอบการปกครองแบบประชาธิปไตยและสาธารณรัฐไว้ได้อย่างมั่นคง และไม่มีทีท่าว่าประเทศทั้งสองซึ่งต่างก็เป็นรัฐอธิปไตยโดยสมบูรณ์แล้ว จะหวนกลับมารวมกันเป็นประเทศเดียวกันอีกได้แต่ประการใด แม้จนกระทั่งเมื่ออ็อทโท ฟ็อน ฮับสบูร์ก เสด็จสวรรคตไปแล้วในปี 2011 ก็ยังไม่มีสัญญาณที่ชัดเจนว่า ทั้งออสเตรียและฮังการีจะสามารถหวนกลับไปสู่การปกครองระบอบราชาธิปไตยได้อีกเลย
การอภิเษกสมรส

อ็อทโท ฟ็อน ฮาพส์บวร์คทรงสมรสกับ เจ้าหญิงเรกีนาแห่งซัคเซิน-ไมนิงเงิน ทั้งสองพระองค์มีพระโอรสและพระธิดารวม 7 พระองค์ และยังมีพระราชนัดดารวมทั้งหมด 23 พระองค์
อาร์ชดัชเชส อันเดรอา (ประสูติปี 1953) ทรงสมรสกับเคานต์คาร์ล ยูเจน แห่งไนปเปร์ก มีพระโอรส 3 พระองค์ พระธิดา 2 พระองค์
อาร์ชดัชเชส โมนีคา (ประสูติปี 1954) ทรงสมรสกับ หลุยส์ เดอ คาซาโนวา คานดานาส์ ยี บารอน, ดยุกแห่งซานตาแองเจโล, มาเควสแห่งเอลเค้, เค้านท์แห่งโลโดซ่า, และแกรนด์ดีแห่งสเปน ซึ่งทรงเป็นเลือดเนื้อเชื้อไขของเจ้าหญิงหลุยส์ซ่า เทเรซาแห่งสเปน มีพระโอรส 4 พระองค์
อาร์ชดัชเชส มีชาเอลา (ประสูติปี 1954) เป็นพระขนิษฐาฝาแฝดกับอาร์ชดัชเชสโมนิก้า ทรงสมรสครั้งแรกกับ เอริค เตรัน เดอ แอนติน มีพระโอรส 2 พระองค์ และพระธิดา 1 พระองค์ ภายหลังทรงหย่าและสมรสใหม่กับเค้านท์ฮัมเบอร์สแห่งคาเกเน็ค
อาร์ชดัชเชส กาบรีลา (ประสูติปี 1956) ทรงสมรสกับคริสเตียน เมสเตอร์ ภายหลังทรงหย่าเมื่อพ.ศ. 2540 มีพระโอรส 1 พระองค์ และพระธิดา 2 พระองค์
อาร์ชดัชเชส วัลบูร์กา (ประสูติปี 1958) ทรงสมรสกับเคานต์อาร์ชิบาล์ด ดักลาส มีพระโอรส 1 พระองค์
อาร์ชดยุกคาร์ลแห่งออสเตรีย (ประสูติปี 1961) ทรงสมรสกับ บารอเนส ฟรานเชสกา ทิสเซน-บอร์เนอมิสซา มีพระธิดา 2 พระองค์ และพระโอรส 1 พระองค์
อาร์ชดยุก จอร์จ (ประสูติปี 1964) ทรงสมรสกับ ดัชเชสอีไลก้า เฮเลน จูทต้า เซเลเมนตีน แห่งโอลเดนเบอร์ก มีพระธิดา 2 พระองค์ และ พระโอรส 1 พระองค์
สวรรคต

ภายหลังการสิ้นพระชนม์ของเจ้าหญิงเรกีนาแห่งซัคเซิน-ไมนิงเงิน พระวรชายาในปี 2010 ตั้งแต่นั้นเป็นต้นมาพระองค์ก็ทรงหยุดการปรากฏพระองค์ในที่สาธารณะ ซึ่งพระองค์เสด็จสวรรคตด้วยพระชนมายุ 98 พรรษา ในวันจันทร์ที่ 4 กรกฎาคม 2011 ณ บ้านพักส่วนพระองค์ในพ็อกกิง เยอรมนี ทั้งนี้โฆษกส่วนพระองค์ยังกล่าวด้วยว่าพระองค์สวรรคต "อย่างสงบและไร้ซึ่งความเจ็บปวดขณะบรรทม" โดยพระองค์มีพระชนมายุยืนยาวกว่าพระอนุชาเฟลิกซ์, พระโอรสธิดาอีก 7 พระองค์, พระนัดดาอีก 22 พระองค์ และพระปนัดดาอีก 2 พระองค์
ท่ามกลางคำไว้อาลัยจากทั่วทั้งยุโรป ประธานาธิบดีแห่งสาธารณรัฐออสเตรีย, ไฮน์ซ ฟิสเชอร์ ได้ขนานนามพระองค์ว่าเป็น "ประชาชนผู้ภักดีแห่งสาธารณรัฐออสเตรีย" ทั้งๆ ที่ในความเป็นจริงแล้วพระราชวงศ์ฮาพส์บวร์คทุกพระองค์ถูกห้ามเข้าประเทศ จนกระทั่งพระองค์ทรงแถลงสละตำแหน่งผู้อ้างสิทธิในราชบัลลังก์ออสเตรีย-ฮังการี พระราชวงศ์ทุกพระองค์จึงสามารถเสด็จเข้าออกประเทศอีกครั้ง ทั้งนี้นายฟิสเชอร์ยังได้กล่าวอีกด้วยว่าความสัมพันธ์ของพระองค์กับรัฐบาลสาธารณรัฐนิยม "ได้ถูกพัฒนาให้ดีขึ้นในช่วงทศวรรษหลังที่ผ่านมา"
ราชตระกูล

| 0 | 1 | 2 | 3 |
| --- | --- | --- | --- |

| อ็อทโท ฟ็อน ฮาพส์บวร์ค | พระชนก: จักรพรรดิคาร์ลที่ 1 แห่งออสเตรีย | พระอัยกาฝ่ายพระชนก: อาร์ชดยุกอ็อทโท ฟรันทซ์ แห่งออสเตรีย | พระปัยกาฝ่ายพระชนก: อาร์ชดยุกคาร์ล ลูทวิช แห่งออสเตรีย |
| อ็อทโท ฟ็อน ฮาพส์บวร์ค | พระชนก: จักรพรรดิคาร์ลที่ 1 แห่งออสเตรีย | พระอัยกาฝ่ายพระชนก: อาร์ชดยุกอ็อทโท ฟรันทซ์ แห่งออสเตรีย | พระปัยยิกาฝ่ายพระชนก: เจ้าหญิงมาเรีย แอนนันซิเอตา แห่งสองซิชิลีส์ |
| อ็อทโท ฟ็อน ฮาพส์บวร์ค | พระชนก: จักรพรรดิคาร์ลที่ 1 แห่งออสเตรีย | พระอัยยิกาฝ่ายพระชนก: เจ้าหญิงมาเรีย โยเซฟา แห่งซัคเซิน | พระปัยกาฝ่ายพระชนก: พระเจ้าเกออร์คแห่งซัคเซิน |
| อ็อทโท ฟ็อน ฮาพส์บวร์ค | พระชนก: จักรพรรดิคาร์ลที่ 1 แห่งออสเตรีย | พระอัยยิกาฝ่ายพระชนก: เจ้าหญิงมาเรีย โยเซฟา แห่งซัคเซิน | พระปัยยิกาฝ่ายพระชนก: เจ้าหญิงมาเรีย แอนนา แห่งโปรตุเกส |
| อ็อทโท ฟ็อน ฮาพส์บวร์ค | พระชนนี: จักรพรรดินีซีตาแห่งออสเตรีย | พระอัยกาฝ่ายพระชนนี: ดยุกโรแบร์ทที่ 1 แห่งปาร์มา | พระปัยกาฝ่ายพระชนนี: ดยุกชาร์ลส์ที่ 3 แห่งปาร์มา |
| อ็อทโท ฟ็อน ฮาพส์บวร์ค | พระชนนี: จักรพรรดินีซีตาแห่งออสเตรีย | พระอัยกาฝ่ายพระชนนี: ดยุกโรแบร์ทที่ 1 แห่งปาร์มา | พระปัยยิกาฝ่ายพระชนนี: เจ้าหญิงหลุยส์ มารี เทเรสแห่งฝรั่งเศส |
| อ็อทโท ฟ็อน ฮาพส์บวร์ค | พระชนนี: จักรพรรดินีซีตาแห่งออสเตรีย | พระอัยยิกาฝ่ายพระชนนี: เจ้าหญิงมาเรีย แอนโตเนียแห่งโปรตุเกส | พระปัยกาฝ่ายพระชนนี: พระเจ้ามิเกลที่ 1 แห่งโปรตุเกส |
| อ็อทโท ฟ็อน ฮาพส์บวร์ค | พระชนนี: จักรพรรดินีซีตาแห่งออสเตรีย | พระอัยยิกาฝ่ายพระชนนี: เจ้าหญิงมาเรีย แอนโตเนียแห่งโปรตุเกส | พระปัยยิกาฝ่ายพระชนนี: เจ้าหญิงอาเดลเลดแห่งโลเวนสไตน์-เวอร์เธ็ม-โรเซนเบิร์ก |
สนธิสัญญา

สนธิสัญญา (อังกฤษ: treaty) เป็นข้อตกลงเฉพาะหน้าภายใต้กฎหมายระหว่างประเทศซึ่งเข้าทำสัญญาโดยตัวแสดงในกฎหมายระหว่างประเทศ ได้แก่ รัฐเอกราชและองค์การระหว่างประเทศ สนธิสัญญาอาจเรียกชื่อต่าง ๆ เช่น กติกา (covenant), กติกาสัญญา (pact), กรรมสาร (act), ข้อตกลง (accord), ความตกลง (agreement), แถลงการณ์ (communiqué), ปฏิญญา (declaration), พิธีสาร (protocol) และ อนุสัญญา (convention) แต่ไม่ว่าจะเรียกอย่างไร รูปแบบความตกลงทั้งหมดเหล่านี้ถือว่าเป็นสนธิสัญญาเท่าเทียมกันและมีหลักเกณฑ์เดียวกันภายใต้กฎหมายระหว่างประเทศ
สนธิสัญญาสามารถเปรียบได้หลวม ๆ กับสัญญา ทั้งสองต่างเป็นวิธีการที่ภาคีที่สมัครใจยอมรับพันธกรณีต่อกัน และภาคีซึ่งไม่สามารถยึดพันธกรณีสามารถรับผิดได้ภายใต้กฎหมายระหว่างประเทศ
สนธิสัญญาทวิภาคีและพหุภาคี

สนธิสัญญาทวิภาคีทำระหว่างสองรัฐหรือองค์การ อย่างไรก็ดี เป็นไปได้ว่าสนธิสัญญาทวิภาคีอาจมีภาคีมากกว่าสอง ตัวอย่างเช่น พิจารณาสนธิสัญญาทวิภาคีระหว่างสวิตเซอร์แลนด์กับสหภาพยุโรปหลังการปฏิเสธความตกลงพื้นที่เศรษฐกิจยุโรปของสวิสเซอร์แลนด์ สนธิสัญญาแต่ละฉบับมีภาคีสิบเจ็ดประเทศ แต่สนธิสัญญาเหล่านี้ก็ยังเป็นสนธิสัญญาทวิภาคี มิใช่พหุภาคี ภาคีแบ่งออกเป็นสองกลุ่ม สวิตเซอร์แลนด์ ("ฝ่ายหนึ่ง") กับสหภาพยุโรปและรัฐสมาชิก ("อีกฝ่ายหนึ่ง") สนธิสัญญาก่อตั้งสิทธิและข้อผูกมัดระหว่างสวิตเซอร์แลนด์กับสหภาพยุโรปและรัฐสมาชิกอย่างหลากหลาย ซึ่งมิได้สถาปนาสิทธิและข้อผูกมัดใด ๆ ระหว่างสหภาพยุโรปและรัฐสมาชิก
สนธิสัญญาพหุภาคีทำระหว่างหลายประเทศ ความตกลงดังกล่าวก่อตั้งสิทธิและข้อผูกมัดระหว่างแต่ละภาคีและภาคีอื่นทุกภาคี
การตั้งเงื่อนไขและการแก้ไขเปลี่ยนแปลงสนธิสัญญา > ข้อสงวน

ข้อสงวนเป็นคำร้องขัดที่สำคัญของการยอมรับสนธิสัญญาของรัฐ ข้อสงวนเป็นถ้อยแถลงฝ่ายเดียวแสดงว่าต้องการระงับหรือเปลี่ยนแปลงข้อผูกพันทางกฎหมายและผลกระทบของข้อผูกพันนั้นต่อรัฐที่สงวน ข้อสงวนจำต้องรวมไว้ในขณะที่ลงนามหรือให้สัตยาบัน ภาคีไม่สามารถเพิ่มข้อสงวนได้หลังเข้าร่วมสนธิสัญญาแล้ว
เดิมกฎหมายระหว่างประกาศไม่ยอมรับข้อสงวนสนธิสัญญา โดยจะปฏิเสธข้อสงวนจนกว่าภาคีทั้งหมดแห่งสนธิสัญญาจะยอมรับข้อสงวนอย่างเดียวกัน อย่างไรก็ดี เพื่อกระตุ้นให้มีรัฐเข้าร่วมสนธิสัญญาให้มากที่สุด จึงเกิดกฎที่ผ่อนปรนข้อสงวนมากขึ้น แม้บางสนธิสัญญายังห้ามข้อสงวนใด ๆ อย่างชัดเจน แต่ปัจจุบัน สนธิสัญญาโดยทั่วไปจะอนุญาตให้ถึงขอบเขตที่ไม่ขัดกับเป้าหมายและวัตถุประสงค์ของสนธิสัญญา
เมื่อรัฐจำกัดข้อผูกพันสนธิสัญญาผ่านข้อสงวนแล้ว ภาคีรัฐอื่นแห่งสนธิสัญญานั้นมีทางเลือกจะยอมรับหรือปฏิเสธข้อสงวน หากรัฐยอมรับข้อสงวน พันธกรณีระหว่างรัฐที่ตั้งข้อสงวนกับรัฐที่ยอมรับเป็นไปตามข้อสงวน หากรัฐคัดค้านข้อสงวน จะไม่มีการใช้บังคับข้อสงวนระหว่างรัฐที่คัดค้านกับรัฐที่ตั้งข้อสงวน
การตั้งเงื่อนไขและการแก้ไขเปลี่ยนแปลงสนธิสัญญา > การแก้ไขเปลี่ยนแปลง

มีสามวิธีในการแก้ไขเปลี่ยนแปลงสนธิสัญญาที่มีอยู่แล้ว วิธีแรก การแก้ไขเปลี่ยนแปลงอย่างเป็นทางการต้องให้ภาคีรัฐสนธิสัญญาผ่านขบวนการให้สัตยาบันใหม่ทั้งหมด การเจรจาบทบัญญัติแห่งสนธิสัญญาอีกครั้งนั้นอาจยาวนานและยืดเยื้อ และบ่อยครั้งภาคีบางรัฐในสนธิสัญญาเดิมจะไม่เป็นภาคีในสนธิสัญญาที่ผ่านการแก้ไขเปลี่ยนแปลง เมื่อกำหนดข้อผูกพันทางกฎหมายของรัฐ ภาคีหนึ่งในสนธิสัญญาเดิมและภาคีหนึ่งในสนธิสัญญาที่แก้ไขเปลี่ยนแปลง รัฐจะผูกมัดเฉพาะโดยเงื่อนไขที่ภาคีทั้งสองตกลงกัน สนธิสัญญายังสามารถแก้ไขเปลี่ยนแปลงได้อย่างไม่เป็นทางการโดยคณะมนตรีบริหารสนธิสัญญา (treaty executive council) เมื่อการเปลี่ยนแปลงเป็นเพียงเฉพาะทางวิธีพิจารณาความ การเปลี่ยนแปลงทางเทคนิคในกฎหมายจารีตประเพณีระหว่างประเทศก็สามารถแก้ไขเปลี่ยนแปลงสนธิสัญญาได้เช่นกัน ซึ่งพฤติกรรมของรัฐแสดงการตีความข้อผูกพันทางกฎหมายใหม่ภายใต้สนธิสัญญา การตรวจแก้สนธิสัญญาเล็กน้อยอาจมีมติเห็นชอบโดยบันทึกวาจา แต่บันทึกวาจาโดยทั่วไปสงวนไว้สำหรับเปลี่ยนแปลงเพื่อปรับแก้ข้อผิดพลาดที่เห็นได้ชัดในข้อความที่ลงมติยอมรับ นั่นคือ ที่ซึ่งข้อความที่ลงมติยอมรับไม่ได้สะท้อนเจตนาของรัฐที่ลงมติยอมรับข้อความนั้นอย่างถูกต้อง
การตั้งเงื่อนไขและการแก้ไขเปลี่ยนแปลงสนธิสัญญา > พิธีสาร

ในกฎหมายระหว่างประเทศและความสัมพันธ์ระหว่างประเทศ พิธีสารเป็นสนธิสัญญาหรือความตกลงระหว่างประเทศทั่วไปซึ่งเสริมสนธิสัญญาหรือความตกลงระหว่างประเทศฉบับก่อน ๆ พิธีสารสามารถแก้ไขเปลี่ยนแปลงสนธิสัญญาฉบับก่อน ๆ หรือเพิ่มเติมบทบัญญัติได้ ภาคีความตกลงก่อน ๆ ไม่จำเป็นต้องรับพิธีสาร บางครั้งจึงทำให้ประจักษ์ยิ่งขึ้นโดยเรียกว่า "พิธีสารเลือกรับ" (optional protocol) โดยเฉพาะอย่างยิ่ง เมื่อภาคีในความตกลงแรกจำนวนมากไม่สนับสนุนพิธีสาร
ตัวอย่างเช่น อนุสัญญาสหประชาชาติว่าด้วยการเปลี่ยนแปลงสภาพภูมิอากาศตั้งขอบข่ายงานเพื่อพัฒนาการผูกพันการจำกัดการปล่อยแก๊สเรือนกระจก ขณะที่พิธีสารเกียวโตมีบทบัญญัติและระเบียบเฉพาะที่ตกลงกันภายหลัง
โรงพิมพ์หมอสมิธ

โรงพิมพ์หมอสมิธ เป็นโรงพิมพ์ในสยามตั้งโดยหมอสอนศาสนาที่ชื่อ แซมมวล เจ. สมิธ เมื่อ พ.ศ. 2413 โรงพิมพ์ตั้งอยู่ริมแม่น้ำเจ้าพระยา ตรงคุ้งน้ำบางคอแหลม ผู้คนรู้จักจนกลายเป็นชื่อถนน คือ ถนนหมอสมิท (ปัจจุบันคือซอยมไหสวรรย์ 6 หรือซอยมาตานุสรณ์ ย่านบางคอแหลม แถวถนนตก)
โรงพิมพ์จัดพิมพ์นิราศ สุภาษิต เรื่องพงศาวดาร และนิทานจักร ๆ วงศ์ ๆ หนังสือนิทานกลอนในยุคแรกเช่น โคบุตร สิงหไกรภพ หรือพระอภัยมณีซึ่งเรื่องนี้ขายดีจนรายได้เรื่องเดียวก็สามารถสร้างตึกได้ ทั้งยังสั่งแท่นพิมพ์เข้ามาขายด้วย มีการพิมพ์หนังสือเกี่ยวกับศาสนาคริสต์เพียง 2 รายการ คือ พระคริษวงษตามมัดธายแลตามโยฮัน กับ บุดฉาแลวิสัชนาในสาสนาแท้จริง โรงพิมพ์ยังรับจ้างพิมพ์ประกาศต่าง ๆ ซึ่งไม่เกี่ยวข้องกับการเผยแผ่ศาสนา มีการพิมพ์หนังสือจำหน่าย โดยอาศัยต้นฉบับเรื่องราวที่อยู่ในสมุดข่อย สมุดไทย หรือใบลาน ที่หมอสมิธได้มาจากชาวบ้าน พระสงฆ์ หรือขุนนางชั้นสูง เช่น สมเด็จเจ้าพระยาบรมมหาศรีสุริยวงศ์ ยังออกหนังสือพิมพ์รายวันและรายสัปดาห์อีกด้วย คือหนังสือพิมพ์รายวันชื่อ Siam Daily Advertiser  และหลังจากนั้นได้ออกเป็นหนังสือพิมพ์รายสัปดาห์ชื่อว่า The Siam Weekly Advertiser ออกหนังสือราย 3 เดือนชื่อ Siam Repository อีกฉบับหนึ่ง
จนหมอสมิทถูกฟ้องร้อง จากการที่หนังสือเรื่อง ขุนช้างขุนแผนตอนเข้าห้อง ซึ่งมีบทสังวาสเป็นหลัก จนถูกห้ามไม่ให้พิมพ์หนังสือแนวประโลมโลก เพราะไม่เกี่ยวอะไรกับการเผยแผ่ศาสนา จึงยุติการพิมพ์หนังสือแนวประโลมโลก
กองกำลังสุรสีห์

| กองกำลังสุรสีห์ |
| --- | --- |
กองอำนวยการรักษาความมั่นคงภายในภาค 1 ส่วนแยก 2
เครื่องหมาย
ประจำการ: พ.ศ. 2538; 29 ปีที่แล้ว (2538)
ประเทศ:  ไทย
เหล่า:  กองทัพบกไทย
รูปแบบ: กองกำลังป้องกันชายแดน หน่วยเฉพาะกิจ
บทบาท: การลาดตระเวน หน่วยยามชายแดน กำลังกึ่งทหาร
ขึ้นกับ:  กองทัพบกไทย
กองบัญชาการ: ค่ายสุรสีห์ ตำบลลาดหญ้า อำเภอเมืองกาญจนบุรี จังหวัดกาญจนบุรี
สมญา: กกล.สุรสีห์
ผู้บังคับบัญชา
ผบ.พล.ร.9/ผบ.กกล.สุรสีห์: พลตรี อัษฎาวุธ ปันยารชุน
เสธ.กกล.สุรสีห์: พันเอก สุรินทร์ นิลเหลือง
เครื่องหมายสังกัด
ฉก.ตชด.13 ฉก.ตชด.14: 
กองกำลังสุรสีห์ (อังกฤษ: Surasee Force และ Surasee Command) คือกองกำลังป้องกันชายแดน 1 ใน 7 ของกองทัพบกไทย ตั้งอยู่ที่ ค่ายสุรสีห์ ตำบลลาดหญ้า อำเภอเมืองกาญจนบุรี จังหวัดกาญจนบุรี ดูแลพื้นที่ชายแดนไทย–พม่าช่วงจังหวัดกาญจนบุรี ราชบุรี เพชรบุรี และประจวบคีรีขันธ์ ความยาวประมาณ 846 กิโลเมตร (526 ไมล์)
กองกำลังสุรสีห์ยังปฏิบัติงานในฐานะ กองอำนวยการรักษาความมั่นคงภายในภาค 1 ส่วนแยก 2 (กอ.รมน.ภาค 1 สย.2) อีกด้วย
ประวัติ

กองกำลังสุรสีห์ เป็นหน่วยที่ได้รับการเตรียมกำลังจากกองพลทหารราบที่ 9 ตั้งอยู่ที่ ค่ายสุรสีห์ ได้รับการพระราชทานจากชื่อเดิม คือ ค่ายกาญจนบุรี เมื่อวันที่ 25 พฤษภาคม พ.ศ. 2533 โดยชื่อของหน่วยนั้นตั้งตามพระนามของสมเด็จพระบวรราชเจ้ามหาสุรสิงหนาท
กองกำลังสุรสีห์ ได้รับการก่อตั้งตามการมอบหมายของศูนย์ปฏิบัติการกองทัพบกให้เป็นกองกำลังป้องกันชายแดนด้านตะวันตก ตั้งแต่จังหวัดกาญจนบุรีไปจนถึงจังหวัดประจวบคีรีขันธ์มาตั้งแต่ปี พ.ศ. 2538 จนถึงปัจจุบัน
โครงสร้าง > กำลังรบหลัก

กองกำลังสุรสีห์ ประกอบด้วยกำลังรบหลัก ดังนี้
บก.กกล.สุรสีห์
กองร้อบบังคับการกองกำลังสุรสีห์ (ร้อย.บก.กกล.สุรสีห์)
หน่วยทหารสื่อสาร
ชุดทหารช่างสนาม กองกำลังสุรสีห์ (ชุด ช.สนาม กกล.สุรสีห์)
หมวดเคลื่อนที่เร็ว (มว.คทร.; QRF)
หมวดอาวุธหนักกองกำลังสุรสีห์ (มว.อวน.กกล.สุรสีห์)
หมวดลาดตระเวน (มว.ลว.)
ชุดปฏิบัติการข่าว 1-6
ชุดประสานงานกิจการพลเรือน กองกำลังสุรสีห์ (ชปส.กร.กกล.สุรสีห์)
ชุดปฏิบัติการกิจการพลเรือน กองกำลังสุรสีห์ 1-9 (ชป.กร.กกล.สุรสีห์ 1-9)
ชุดประสานงานโครงการพระราชดำริ
หน่วยเฉพาะกิจลาดหญ้า (ฉก.ลาดหญ้า)
หน่วยเฉพาะกิจทัพพระยาเสือ (ฉก.ทัพพระยาเสือ)
หน่วยเฉพาะกิจจงอางศึก (ฉก.จงอางศึก)
โครงสร้าง > กำลังรบหลัก > กำลังรบนอกกองทัพภาคที่ 1

กองกำลังสุรสีห์ ประกอบด้วยกำลังรบนอกกองทัพภาคที่ 1 ดังนี้
ชุดสื่อสารดาวเทียม กรมทหารสื่อสาร กองทัพบก
กรมการสัตว์ทหารบก (กส.ทบ.)
ชุดปฏิบัติการบินทหารบก กองกำลังสุรสีห์ ศูนย์การบินทหารบก (ศบบ. ชปบ.ทบ.)
ชุดประสานงานการป้องกันภัยทางอากาศ หน่วยบัญชาการป้องกันภัยทางอากาศกองทัพบก (นปอ. ชป.ปภอ.)
หน่วยข่าวกรองทางทหาร กองกำลังสุรสีห์ (ขกท. กกล.สุรสีห์)
โครงสร้าง > กำลังรบหลัก > กำลังรบหลักนอกกองทัพภาคที่ 1 / นอกกองทัพบก

กองกำลังสุรสีห์ ประกอบด้วยกำลังรบหลักนอกกองทัพภาคที่ 1 / นอกกองทัพบก ดังนี้
กรมการสื่อสารทหาร กองบัญชาการกองทัพไทย (สส.ทหาร)
ศูนย์รักษาความปลอดภัย กองบัญชาการกองทัพไทย (ศรภ.บก.กองทัพไทย)
ชุดสนับสนุนทางอากาศที่ 12 กองทัพอากาศ
โครงสร้าง > หน่วยขึ้นตรง

กองกำลังสุรสีห์ จัดกำลังพลหลักมาจากกองพลทหารราบที่ 9 ทั้งจากทหารประจำการและทหารพราน ประกอบด้วยหน่วยขึ้นตรงต่อกองบัญชาการ ดังนี้
หน่วยเฉพาะกิจลาดหญ้า (กรมทหารราบที่ 9)
หน่วยเฉพาะกิจทัพพระยาเสือ (กรมทหารราบที่ 19)
หน่วยเฉพาะกิจจงอางศึก (กรมทหารราบที่ 29)
ชุดควบคุมกรมทหารพรานที่ 14
ชุดควบคุมตำรวจตระเวนชายแดนที่ 13
ชุดควบคุมตำรวจตระเวนชายแดนที่ 14
โครงสร้าง > หน่วยขึ้นควบคุมทางยุทธการ

กองกำลังสุรสีห์ ประกอบด้วยหน่วยขึ้นควบคุมทางยุทธการ ดังนี้
กรมทหารพรานที่ 14
กองกำกับการตำรวจตระเวนชายแดนที่ 13
กองกำกับการตำรวจตระเวนชายแดนที่ 14
โครงสร้าง > พื้นที่รับผิดชอบ

กองกำลังสุรสีห์ แบ่งพื้นที่รับผิดชอบตามหน่วยเฉพาะกิจ ดังนี้
หน่วยเฉพาะกิจลาดหญ้า รับผิดชอบพื้นที่จังหวัดกาญจนบุรี
กองร้อยทหารพรานที่1404
หน่วยเฉพาะกิจทัพพระยาเสือ รับผิดชอบพื้นที่จังหวัดราชบุรีและเพชรบุรี ความยาว 193 กิโลเมตร (120 ไมล์)
กรมทหารราบที่ 9
กองร้อยทหารพรานที่ 1405
กองร้อยตำรวจตระเวนชายแดนที่ 137
หน่วยเฉพาะกิจจงอางศึก รับผิดชอบพื้นที่จังหวัดประจวบคีรีขันธ์